
R E F E R A T    D E   A P R O B A R E 
[bookmark: __DdeLink__10451_1187436249]  privind aprobarea Devizului General, reactualizat, pentru obiectivul de investiții
„FLUIDIZARE TRAFIC DN76, STRADA VÎNĂTORILOR, 1 MAI ȘI 
B-DUL REPUBLICII, ÎN MUNICIPIUL BRAD, JUDEȚUL
 HUNEDOARA”, aprobat prin Hotărârea Consiliului Local 
nr. 145/2021 și actualizat prin Hotărârea 
Consiliului Local nr. 51/2022


[bookmark: _Hlk130384326]Prin Hotărârea Consiliului Local nr. 145/2021 privind aprobarea Studiului de Fezabilitate și a Devizul general pentru obiectivul de investiții „FLUIDIZARE TRAFIC DN76, STRADA VÎNĂTORILOR, 1 MAI ȘI B-DUL REPUBLICII, ÎN MUNICIPIUL BRAD, JUDEȚUL HUNEDOARA”, valoarea totală a Devizului General a fost de 463.893,88 lei cu TVA, respectiv 389.826,79 lei fără TVA, din care C+M = 193.750,40 lei cu TVA, respectiv 162.815,46 lei fără TVA.
După finalizarea procedurilor de achiziție publică pentru acest obiectiv de investiții, prin Hotărârea Consiliului Local nr. 51/2022 a fost aprobat Devizului General, actualizat, în valoare de 434.771,86 lei cu TVA, respectiv 365.639,89 lei fără TVA, din care C+M = 193.367,86 lei cu TVA, respectiv 162.494,00 lei fără TVA.
Conform prevederilor art. 10 alin. (4) lit. c din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor / proiectelor de investiții finanțate din fonduri publice, devizul general întocmit la faza de proiectare, studiu de fezabilitate în cazul obiectivului nou / mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează, prin grija beneficiarului, după finalizarea procedurilor de achiziție publică și ori de câte ori este necesar, rezultând valoarea finală a obiectivului de investiții.
După începerea lucrărilor s-a constatat că la intersecția străzilor Vînătorilor cu G.V. Milea, în perioada orelor de vârf, traficul rutier la ieșirea de pe strada G.V. Milea, din ambele sensuri de mers, se face cu mare greutate și astfel se impune montarea suplimentară de echipamente și materiale pentru ambele segmente rutiere.
Soluțiile de branșare la rețeaua de energie electrică au fost modificate față de proiectul inițial, renunțându-se la două dintre cele șase branșamente. Astfel, s-au modificat și datele cuprinse în Devizul General inițial, fapt care conduce la renunțarea la unele materiale și manopera aferentă montării acestora.
Considerând justificată modificarea soluțiilor de branșare, a notelor de renunțare în valoare de 16.841,36 lei cu TVA, respectiv 14.152,40 lei fără TVA și a notelor de lucrări suplimentare în valoare de 78.253,28 lei cu TVA, respectiv 65.759,06 lei fără TVA, necesare în vederea finalizării lucrărilor la obiectivul de investiții „FLUIDIZARE TRAFIC DN76, STRADA VÎNĂTORILOR, 1 MAI ȘI B-DUL REPUBLICII, ÎN MUNICIPIUL BRAD, JUDEȚUL HUNEDOARA”, se impune reactualizarea Devizului General a cărui valoare devine 497.960,90 lei cu TVA, respectiv 418.723,35 lei fără TVA, din care C+M = 182.139,02 lei cu TVA, respectiv 153.058,00 lei fără TVA.
	În contextul celor de mai sus am inițiat prezentul proiect de hotărâre prin care am propus aprobarea Devizului general reactualizat pentru obiectivul de investiții „FLUIDIZARE TRAFIC DN76, STRADA VÎNĂTORILOR, 1 MAI ȘI B-DUL REPUBLICII, ÎN MUNICIPIUL BRAD, JUDEȚUL HUNEDOARA”, aprobat prin Hotărârea Consiliului Local nr. 145/2021 și actualizat prin Hotărârea Consiliului Local nr. 51/2022 și îl supun spre dezbatere și aprobare plenului Consiliului Local al Municipiului Brad în forma prezentată.	 
Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art.129 alin. 2 lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

